b'\n_START_ARTICLE_\nZapor Tadmor\n_START_PARAGRAPH_\nZapor Tadmor se nahaja v sirskem pu\xc5\xa1\xc4\x8davskem mestu Tadmor (ki je sicer znano kot anti\xc4\x8dna Palmira), okoli 200\xc2\xa0km severovzhodno od Damaska._NEWLINE_Zapor se nahaja v zgradbi voja\xc5\xa1nice, ki so jo kmalu po 1. svetovni vojni postavile francoske kolonialne sile._NEWLINE_Zapor, \xc5\xbee prej znan po krutih razmerah, kr\xc5\xa1enju \xc4\x8dlovekovih pravic, mu\xc4\x8denju in naglih usmrtitvah, je postal \xc5\xa1e posebeno zloglasen v 80. letih 20. stoletja, ko je islamisti\xc4\x8dno gibanje Muslimanska bratov\xc5\xa1\xc4\x8dina neuspe\xc5\xa1no posku\xc5\xa1alo izvesti atentat na takratnega sirskega predsednika Hafeza al Asada. Upravitelj zapora, predsednikov brat Rifat, je tu dal mu\xc4\x8diti in zverinsko pobiti okoli 500 osumljencev za spodleteli atentat._NEWLINE_Kljub temu, da je po letu 2000 Ba\xc5\xa1ar al Asad, ki je nasledil preminulega o\xc4\x8deta, dal zapreti ve\xc4\x8d zloglasnih zaporov po dr\xc5\xbeavi, zapor v Tadmoru \xc5\xa1e vedno deluje.'